867/1949 Ú. l. I
Vyhláška ministerstva práce a sociální péče, kterou se uveřejňují stanovy Fondu rodinných přídavků podle zákona ze dne 23. března 1949, č. 90 Sb., o rodinných přídavcích.

867.
VYHLÁŠKA
ministerstva práce a sociální péče
ze dne 4. srpna 1949,
kterou se uveřejňují stanovy Fondu rodinných přídavků podle zákona ze dne 23. března 1949, č. 90 Sb., o rodinných přídavcích.

Ministerstvo práce a sociální péče vyhlašuje podle ustanovení § 14, odst. 4 zákona č. 90/1949 Sb., o rodinných přídavcích, stanovy Fondu rodinných přídavků, platné za účinnosti tohoto zákona, na nichž se usneslo představenstvo Fondu rodinných přídavků dne 27. června 1949 a které byly schváleny ministerstvem práce a sociální péče v dohodě s ministerstvem financí výnosem ze dne 4. srpna 1949, j. zn. V-a-6321-30/6-49.

Ministr:
Erban v. r.


Stanovy Fondu rodinných prídavkov.
§ 1.
(1) Fond rodinných prídavkov (V ďalšom „Fond“) bol zriadený pri ministerstve práce a sociálnej starostlivosti podľa zákona zo dňa 13. decembra 1945, č. 154/Sb., o rodinných prídavkov niektorých osôb poistených pre prípad nemoci.
(2) Fond je nositeľom práv a záväzkov podľa zákona zo dňa 23. marca 1949, č. 90/Sb., o rodinných prídavkov (v ďalšom „zákon“).
(3) Fond je samostatnou právnickou osobou. Jeho sídlom je Praha.
§ 2.
(1) Účelom Fondu je plniť úkoly uložené mu zákonom, prevádzajúcimi predpismi k zákonu alebo týmito stanovami, a riadiť všetku činnosť spojenú s prevádzaním zákona.
(2) K úkolom Fondu patrí menovite:
a) shromažďovať a spravovať prostriedky potrebné k úhrade všetkých trov plynúcich z prevádzania zákona;
b) nahradzovať Ústrednej národnej poisťovne rodinné prídavky vyplatené na účet Fondu okresnými národnými poisťovňami;
c) poskytovať Ústrednej národnej poisťovne náhradu za náklady, ktoré vznikly jej účasťou pri prevádzaní zákona, vo výške stanovenej ministerstvom práce a sociálnej starostlivosti v dohode s ministertvom financií;
d) podávať ministerstvu práce a sociálnej starostlivosti návrhy na opatrenia určené k prevádzaniu zákona;
e) spravovať štatistické dáta o prevádzaní zákona.
(3) Fond môže použiť časť prebytkov svojho hospodarenia k podporovaniu zdravej populácie vo všetkých vrstvách obyvateľstva, menovite
a) podporovaním ústavov a zariadení pre deti a
b) poskytovaním podpor v jednotlivých prípadoch sociálne a populačne zvlášť odôvodnených
na základe smernic, ktoré vydá ministerstvo práce a sociálnej starostlivosti v dohode s ministerstvom zdravotníctva.
§ 3.
(1) Prostriedky Fondu sú:
a) príspevky zamestnavateľov podľa § 12 zákona;
b) úhrady štátu podľa § 13 zákona;
c) majetok býv. Fondu rodinných prídavkov zrušeného podľa § 19, ods. 2 zákona č. 154/1945 Sb.;
d) výnos majetku Fondu;
e) iné prostriedky (venovania tretích osôb, dary, odkazy a pod.).
(2) Prostriedkov Fondu smie byť použité len pre účely zákonom a týmito stanovami určené.
§ 4.
(1) Orgánom Fondu je predstavenstvo, ktoré sa skladá z predsedu, dvoch miestopredsedov a ďalších 9 členov. Predsedom je zástupca ministerstva práce a sociálnej starostlivosti, prvým miestopredsedom je zástupca poverenictva práce a sociálnej starostlivosti a druhým zástupca zamestnancov. Ďalšími členy predstavenstva sú zástupca ministerstva financií, zástupca ministerstva zdravotníctva, dvaja zástupcovia Ústrednej národnej poisťovny, z ktorých jeden je zo Slovenska, a 5 zástupcovia zamestnancov.
(2) Predsedu, miestopredsedy a členy predstavenstva s výnimkou zástupcov ministerstiev financií a zdravotníctva menuje a odvoláva minister práce a sociálnej starostlivosti. Zástupce ministerstva financií menuje a odvoláva minister financií, zástupce ministerstva zdravotníctva menuje a odvolává minister zdravotníctva. Druhý miestopredseda, zástupcovia zamestnancov: a zástupcovia Ústrednej národnej poisťovny sú menovaní a odvolávaní na návrh jednotnej odborovej organizácie. Za každého člena uvedeného v poslednej vete odseku 1 sa menuje náhradník.
(3) Funkcia členov je čestná, členovia majú len nárok na úhrady hotových výdavkov spojených s výkonom funkcie.
§ 5.
(1) Predstavenstvu prislúcha všetka správa Fondu. Menovite mu patrí:
a) usnášať sa o všetkých dôležitých otázkach, týkajúcich sa prevádzania zákona;
b) dbať, aby úkoly spojené s prevádzaním zákona boly vykonávané riadne a včas, spôsobom účelným a hospodárnym;
c) upraviť v podrobnosti odvádzaní príspevkov podľa § 12 zákona Fondu;
d) usnášať sa o hospodárskom pláne Fondu a o účtovnej uzáverke Fondu;
e) určiť podrobnejšie smernice pre hospodárenie a ukládanie majetku Fondu;
f) usnášať sa o všetkých dôležitých opatreniach majetkového rázu;
g) rozhodovať o žiadostiach za podpory podľa § 2, ods. 3;
h) usnášať sa o veciach, ktoré mu predloží ministerstvo práce, a sociálnej starostlivosti;
i) sledovať vplyv rodinných prídavkov na pomery hospodárske a populačné;
j) usnášať sa na zmenách týchto stanov.
(2) K platnosti usnesení uvedených v ods. 1, písm. e) a j) je treba schválenia ministerstva práce a sociálnej starostlivosti v dohode s ministerstvom financií.
(3) Predstavenstvo môže bez újmy vlastnej odpovednosti preniesť prevádzanie niektorých zo svojich úkolov alebo prípravu návrhov svojich usnesení na komisiu, složenú zo členov predstavenstva.
§ 6.
(1) Schôdzky predstavenstva svoláva a riadi predseda (miestopredseda).
(2) Predstavenstvo je schopné usnášať sa, ak je okrem predsedajúceho prítomných aspoň 6 členov (náhradníkov). Usnášanie sa deje prostou väčšinou hlasov. Predsedajúci hlasuje len pri rovnosti hlasov.
(3) Pri prejednávani odborných otázok môžu byť do schôdzky predstavenstva pozvaní odborníci; títo majú iba hlas poradný.
(4) Ak má predseda za to, že usnesenie predstavenstva je v rozpore s platnými právnymi predpismi, je oprávnený a povinný predložiť takéto usnesenie na rozhodnutie ministrovi práce a sociálnej starostlivosti a zadržať výkon až do tohto rozhodnutia.
(5) O schôdzkach predstavenstva sa spíše protokol, ktorý podpise predsedajúci a jeden člen ním určený. V protokole treba uviesť mená prítomných, denný poriadok schôdzky a usnesenia, ktoré boly učinené.
§ 7.
(1) Predseda zastupuje Fond na vonok. Ak je predseda zaneprázdnený, zastupuje ho jeden z miestopredsedov podľa poradia určeného v § 4, ods. 1.
(2) Písomnosti, ktorými Fond nadobúda práv alebo sa zaväzuje, podpisuje predseda a jeden člen predstavenstva. Písomnosti o právnych jednaniach, ktorými sa zaväzuje imanie Fondu, podpisuje tiež zástupca ministerstva financií v predstavenstvu.
§ 8.
(1) Administrativnu, účtovnu a štatistickú službu Fondu obstaráva ministerstvo práce a sociálnej starostlivosti.
(2) Písomnosti a peňažné poukazy spadajúce do rámca bežnej agendy Fondu podpisujú ministrom práce a sociálnej starostlivosti k tomu určení zamestnanci ministerstva.
§ 9.
(1) Pre hospodárenie s majetkom Fondu platia zásady pokiaľ možno najväčšej výnosnosti a také likvidnosti prostriedkov, aby tieto boly vždy poruke v dostačujúcom rozsahu.
(2) Majetok Fondu sa ukláda podľa smernic predstavenstva schválených ministerstvom práce a sociálnej starostlivosti v dohode s ministerstvom financií.
(3) Časť majetku Fondu môže byť uložená v sociálnych zariadeniach pre deti zamestnancov, majúcich nárok na rodinné prídavky podľa zákona.
§ 10.
(1) Časť majetku býv. Fondu rodinných prídavkov zriadeného podľa zákona zo dňa 24. septembra 1941, č. 217 Sl. z., použije sa podľa rozhodnutia ministra ochrany práce a sociálnej starostlivosti j. zn. VI-6339-9/1-46 zo dňa 14. februára 1946 a podľa rozhodnutia ministra sociálnej starostlivosti j. zn. IX-6339-25/11-46 zo dňa 4. marca 1947, vydaných v dohode s povereníkom sociálnej starostlivosti, podľa ustanovenia § 19, ods. 2 zákona č. 154/1945 Sb. k zriadeniu a podporovaniu sociálnych zariadení pre deti okruhu osôb, ktorým prislúchal nárok na rodinné prídavky podľa zákona č. 217/1941 Sl. z. Táto časť majetku Fondu tvorí Základinu Jozefa Valu.
(2) Správa Základiny Jozefa Valu je povinná podávať predstavenstvu Fondu každoročne zprávu o hospodárení a spravovaní části majetku podľa ods. 1.
§ 11.
(1) Hospodársky rok Fondu je totožný s rokom kalendárnym.
(2) Účtovná uzáverka za každý hospodársky rok sa predkladá ministerstvu financií a Najvyššiemu účtovnému kontrolnému úradu.
(3) Podrobné predpisy o účtovaní a sostavení účtovnej uzáverky vydá ministerstvo sociálnej starostlivosti v dohode s ministerstvom financií a Najvyšším účtovným kontrolným úradom.
§ 12.
(1) Tieto stanovy nadobúdajú platnosti dňom schválenia ministerstvom práce a sociálnej starostlivosti v dohode s ministerstvom financií s účinnosťou od 1. januára 1949.
(2) Týmto dňom pozbúdajú platnosť stanovy Fondu vydané vyhláškou ministra sociálnej strostlivosti zo dňa 1. októbra 1947, č. 1048 (Ú. l. I, č. 162).